คาดบาทสัปดาห์หน้า30.40/80 บาท
ศูนย์วิจัยกสิกรไทย&nbsp; คาดเงินบาทสัปดาห์หน้า 30.40-30.80 จับตากระแสเคลื่อนย้ายเงินทุน
22 ม.ค. 2554

ศูนย์วิจัยกสิกรไทย  คาดเงินบาทสัปดาห์หน้า 30.40-30.80 จับตากระแสเคลื่อนย้ายเงินทุน
ศูนย์วิจัยกสิกรไทย คาดการณ์แนวโน้มค่าเงินบาทสัปดาห์หน้า(24-28 ม.ค.54)ว่า เงินบาทในประเทศอาจเคลื่อนไหวในกรอบประมาณ 30.40-30.80 บาท/ดอลลาร์ฯ โดยจะต้องจับตากระแสเงินทุนเคลื่อนย้ายระหว่างประเทศ และตัวเลขเศรษฐกิจที่สำคัญของสหรัฐฯ 
ประกอบด้วย ดัชนีความเชื่อมั่นผู้บริโภคเดือนม.ค., ยอดขายบ้านใหม่, ยอดสั่งซื้อสินค้าคงทน, ยอดทำสัญญาซื้อบ้านที่รอปิดการขายเดือนธ.ค., ดัชนีราคาบ้านเดือนพ.ย., จีดีพีประจำไตรมาส 4/2553 (ประมาณการครั้งที่ 1) และจำนวนผู้ขอรับสวัสดิการว่างงานรายสัปดาห์ 
นอกจากนี้ นักลงทุนยังจับตาการประชุมนโยบายการเงินของธนาคารกลางสหรัฐฯ (25-26 ม.ค.) และธนาคารกลางญี่ปุ่น (24-25 ม.ค.) ด้วย